ΔΕΚΑΤΗ ΕΝΑΤΗ ΟΔΗΓΙΑ 96/41/ΕΚ ΤΗΣ ΕΠΙΤΡΟΠΗΣ της 25ης Ιουνίου 1996 για την προσαρμογή στην τεχνική πρόοδο των παραρτημάτων II, III, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 95/34/ΕΚ της Επιτροπής (2), και ιδίως το άρθρο 8 παράγραφος 2,

Μετά από γνωμοδότηση της επιστημονικής επιτροπής καλλυντικών,

Εκτιμώντας:

ότι τα διαθέσιμα επιστημονικά στοιχεία αναφέρουν ότι το ουροκανικό οξύ παρεμβαίνει στην ανοσοποιητική διαδικασία παρουσία υπεριώδους ακτινοβολίας και ότι εις το εξής πρέπει να απαγορευθεί η χρήση του 7

ότι το υδροξείδιο του ασβεστίου σε συνδυασμό με τα άλατα της γουανιδίνης και το υδροξείδιο του λιθίου, που χρησιμοποιούνται στο ίσιωμα μαλλιών, ενδέχεται να παρουσιάσουν ανεπιθύμητες ενέργειες, εάν έρθουν σε επαφή με τα μάτια, και ότι πρέπει εις το εξής να επιβληθούν, όσον αφορά τη χρήση τους, ορισμένοι περιορισμοί και προϋποθέσεις χρησιμοποίησης 7

ότι, με βάση τις τελευταίες επιστημονικές και τεχνικές έρευνες, η χλωροφαινεκίνη, το υδροξυμεθυλογλυκινικό νάτριο και το σύμπλοκο χλωριούχου αργύρου με διοξείδιο του τιτανίου μπορούν να χρησιμοποιηθούν ως συντηρητικά στα καλλυντικά προϊόντα 7

ότι, με βάση τις τελευταίες επιστημονικές και τεχνικές έρευνες, το πολυμερές του Ν-{-[(2 και 4)-[(2-οξοβορν-3-υλιδενο)μεθυλο]βενζυλ}ακρυλαμιδίου μπορεί να χρησιμοποιηθεί ως φίλτρο για την υπεριώδη ακτινοβολία στα καλλυντικά προϊόντα 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές στον τομέα των καλλυντικών προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 76/768/ΕΟΚ τροποποιείται σύμφωνα με το παράρτημα.

Άρθρο 2

1. Τα κράτη μέλη λαμβάνουν τα αναγκαία μέτρα ώστε από την 1η Ιουλίου 1997, όσον αφορά τις ουσίες που απαριθμούνται στο παράρτημα, ούτε οι παραγωγοί ούτε και οι εισαγωγείς που είναι εγκατεστημένοι στην Κοινότητα να διαθέτουν στην αγορά προϊόντα που δεν πληρούν τις διατάξεις της παρούσας οδηγίας.

2. Τα κράτη μέλη λαμβάνουν τα αναγκαία μέτρα ώστε, μετά τις 30 Ιουνίου 1998, τα προϊόντα που αναφέρονται στην παράγραφο 1 και περιέχουν ουσίες που απαριθμούνται στο παράρτημα, να μην πωλούνται ή χορηγούνται στον τελικό καταναλωτή.

Άρθρο 3

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1997. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές οι τελευταίες περιέχουν παραπομπή στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 25 Ιουνίου 1996.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 262 της 27. 9. 1976, σ. 169.

(2) ΕΕ αριθ. L 167 της 18. 7. 1995, σ. 19.

ΠΑΡΑΡΤΗΜΑ

Τα παραρτήματα της οδηγίας 76/768/ΕΟΚ τροποποιούνται ως εξής.

1. Στο παράρτημα ΙΙ προστίθεται ο ακόλουθος αύξων αριθμός:

«418. 3-ιμιδαζολ-4-υλακρυλικό οξύ και ο αιθυλεστέρας του (ουροκανικό οξύ).»

2. Στο παράρτημα ΙΙΙ ο αύξων αριθμός 15 αντικαθίσταται από τους ακόλουθους αριθμούς:

>ΘΕΣΗ ΠΗΝΑΚΑ>

3. Στο παράρτημα VI:

α) πρώτο μέρος:

Προστίθενται οι ακόλουθοι αύξοντες αριθμοί:

>ΘΕΣΗ ΠΗΝΑΚΑ>

β) δεύτερο μέρος:

- Οι αύξοντες αριθμοί 2 και 30 καταργούνται.

- Η ημερομηνία «30 Ιουνίου 1996» αντικαθίσταται από την ημερομηνία «30 Ιουνίου 1997» για τους αύξοντες αριθμούς 16, 21 και 29.

4. Στο παράρτημα VII:

α) πρώτο μέρος:

Προστίθεται ο ακόλουθος αύξων αριθμός:

>ΘΕΣΗ ΠΗΝΑΚΑ>

β) δεύτερο μέρος:

- Καταργούνται οι αύξοντες αριθμοί 33 και 34.

- Η ημερομηνία «30 Ιουνίου 1996» αντικαθίσταται από την ημερομηνία «30 Ιουνίου 1997» για τους αύξοντες αριθμούς 2, 5, 6, 12, 13, 17, 25, 26, 29 και 32.